Diari Oficial de la Generalitat Valenciana


Sumari del DOGV 5330, del 23-08-2006 (2006/9597)

Informació pública de la reparcel·lació voluntària de la unitat d'execució III del sector A.P.D./9 del Pla General.
-------------------------------------------------------------------------------------------------------------------

### Dades del document

Número de DOGV
:   5330

Data del DOGV
:   23-08-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/9597


Organisme emissor
:   Ajuntament d'Alacant

Tipus de document
:   Anunci

Informació pública de la reparcel·lació voluntària de la unitat d'execució III del sector A.P.D./9 del Pla General. [2006/M9597]  
L'Alcaldia Presidència, i en nom d'esta la regidora delegada d'Urbanisme amb esta mateixa data, ha dictat el següent:  
«Decret: sobre la reparcel·lació voluntària de la unitat d'execució III del sector A.P.D./9, en tràmit d'exposició pública:  
La mercantil Alfonso Carratalá, SL va presentar, amb data 30 de març de 2006 (G5731281418), un projecte de reparcel·lació del programa per al desenvolupament d'actuació aïllada en sòl urbà de la unitat III del sector A.P.D./9 del Pla General, situada entre els carrers d'Antonio Noguera i del General Espartero.  
El projecte estava formalitzat en escriptura pública autoritzada pel notari d'Alacant, Tomás María Dacal Vidal, amb data 27 de març de 2006, amb el número 913 de protocol, i en va emetre un informe el Departament Tècnic de Gestió, que va posar de manifest la necessitat de corregir determinats aspectes puntuals, prèviament a la seua aprovació.  
Amb data 5 de juliol de 2006 (U5531742184), s'ha presentat una escriptura pública d'esmena Tomás María Dacal Vidal, el dia 4 de juliol, número 1.850 de protocol, que modifica determinats aspectes d'acord amb l'esmentat informe municipal, en particular la identificació de les finques registrals i l'afecció de l'única parcel·la resultant al pagament de la totalitat de les càrregues d'urbanització, alhora que introduïx un aspecte nou, no tingut en compte en el document públic anterior, consistent en la declaració d'excessos de cabuda sobre les dos parcel·les inicials, la qual cosa ens situa en el supòsit de fet regulat en l'article 422.3 del Reglament d'Ordenació i Gestió Territorial i Urbanística, en la virtut del qual: .... se sotmetran a exposició al públic en els mateixos termes previstos per a la reparcel·lació forçosa, aquells projectes de reparcel·lació voluntària que comporten la immatriculació de finques que no tinguen inscripció o la rectificació de la seua extensió superficial o dels seus límits o de qualsevol altra circumstància descriptiva que conste en el Registre de la Propietat..  
Segons els articles 177.1.a) de la Llei Urbanística Valenciana i 416 del Reglament d'Ordenació i Gestió Territorial, l'exposició pública dels projectes de reparcel·lació es du a terme per un termini d'un mes a comptar des de la publicació de l'anunci en el Diari Oficial de la Generalitat.  
En virtut del que s'ha exposat, resolc:  
Exposar al públic, per un termini d'un mes, el projecte de reparcel·lació voluntària formulat per la mercantil Alfonso Carratalá, SL, de l'àmbit comprés en la unitat III del sector A.P.D./9 del Pla General, situada entre els carrers d'Antonio Noguera i del General Espartero.  
Durant este termini, els interessats podran presentar al·legacions.»  
Alacant, 20 de juliol de 2006.. La regidora delegada, p. d.: Sonia Castedo Ramos. El vicesecretari: Germán Pascual Ruiz-Valdepeñas.